
లండన్ : ‘ ఉద్వేగ లక్ష్య ఛేదనలో ఒత్తిడికిగురై ఓటమిపాలయ్యాం’ అని భారత్ కెప్టెన్ మిథాలీరాజ్ అంగీ కరించింది. అయితే ప్రపంచకప్ పయనాన్ని తాము గర్వంగా ముగించామని పేర్కొంది. తన భవిష్యత్ గురించి మాట్లాడుతూ ‘కచ్చితంగా మరో రెండేళ్లు ఆడతా. అయితే వచ్చే వరల్డ్కప్లో మాత్రం ఆడబోను’ అని స్పష్టంచేసింది. అను భవజ్ఞురాలైన పేసర్ జులన్ గోస్వామి జట్టుకు అవసరమైన అన్ని సమయాల్లో రాణించిందని ప్రశంసించింది. ఫైనల్కు భారీగా తరలివచ్చిన అభిమానులకు కృత జ్ఞతలు తెలుపుతూ ఇది మహిళా క్రికెటర్లకు ఉత్తేజాన్నిస్తుందని మిథాలీ అభిప్రా యపడింది. ఆఖరివరకూ నిలిచి, రన్రేట్ను ఓవర్కు అయిదు లేదా ఆరు పరుగుల వరకూ తీసుకొస్తే తమ విజయం ఖాయమని భావించినట్టు ఇంగ్లండ్ కెప్టెన్ హీదర్ నైట్ చెప్పింది. మిథాలీసేన పట్టుదలతో ఆడిందని అభినందిస్తూ వారికి ఈ టోర్నీ ఎంతో గొప్పగా మిగిలిపోతుందని పేర్కొంది.

landan : ‘ udvega lakshya chedanalo ottidikigurai otamipalayyam’ ani bharat kepten mithaliraj angee karinchindi. ayithe prapanchakap payanaanni taamu garvamgaa muginchaamani perkondi. tana bhavishyat gurinchi maatlaadutuu ‘kachitamgaa maro rendellu aadataa. ayithe vache varaldkaplo maatram aadabonu’ ani spashtamchesindi. anu bhavagnuraalaina paser julan goswami jattuku avasaramaina anni samayaallo raaninchindani prasamsinchindi. fainalku bhariga taralivacchina abhimaanulaku kruta jnatalu teluputuu idhi mahila cricketerlaku uttejaannistundani mithali abhipra yapadindi. aakharivarakuu nilichi, ranretnu ovarku ayidu leda aaru parugula varakuu teesukoste tama vijayam khayamani bhaavinchinattu ingland kepten heeder nait cheppindi. mithaaleesena pattudalatoe aadindani abhinandistuu vaariki ee torney entho goppagaa migilipotundani perkondi.